
Poštovani prijatelji,

Obavještavamo vas da će  Stonoteniski klub Sveti Sava iz Trebinja, u okviru ljetnog stonoteniskog kampa, organizovati turnir veterana. Turnir će se održati 21.08. 2010. sa početkom u 10 časova u sportskoj dvorani Bregovi. Takmičenje će se odvijati u četiri kategorije:
· neregistrovani igrači do 40 godina

· 4o-50 godina

· preko 50 godina 

· žene neregistrovane igračice
 Takmičenje parova će biti jedna kategorija, i radi kakve takve ravnopravnosti potrebno je da prosječna starost para bude +40 godina. Krajnji rok za prijavu je 20 .08. 2010. do 20 časova ( u prijavi naglasiti godište ). Prijave za turnir možete slati na E-mail mrkonja@teol.net ili SMS porukom na telefon 065/911-194. Kotizacija je 15, 00 KM po takmičaru ( singl ).

Na kraju turnira održat će se mini turnir između pobjednika za ukupnog prvaka. ( Po sistemu I polufinale: pobjednik +50 - pobjednica žena, II polufinale: pobjednik -40 - pobjednik 40-50 )
· Organizator obezbjeđuje pehare za prvake, unikatne medalje i diplome za nabolje učesnike.
· Posle završenog turnira u obližnjem restoranu ( Alfa ) organizujemo ručak i druženje.
Svi mečevi će se odvijati po pravilima ITTF te zbog ravnopravnosti i regularnosti takmičenja molimo da još jednom pročitate pravila vezana za reket a naročito član 4.7 koji govori o promjenama na gumi uslijed duge upotrebe ili nekih drugih uticaja. 
Uz želju za skorim viđenjem srdačno vas pozdravljamo.
                                      Predsjednik st. kluba Sveti Sava Trebinje

                                                    Zdravko Mrkonja

Trebinje 30.07.2010.

